OpenLLM-France/wikimedia huggingface dataset:
# Fabrizio Saccomanni

Fabrizio Saccomanni (Roma, 22 de novembre de 1942 - San Teodoro, 8 d'agost de 2019) fou un economista italià, funcionari públic i anterior governador del Banc d'Itàlia. Va ser també Ministre italià d'economia i finances entre abril de 2013 i febrer del 2014.

## Referències

* ↑ (italià) « San Teodoro. L'ex ministro Saccomanni muore a Puntaldia. », Olbianova, 8 agost 2019
* ↑ (italià) « Fabrizio Saccomanni, economista ed ex ministro delle Finanze, muore a 76 anni », La Repubblica, 8 agost 2019
* ↑ «Fabrizio Saccomanni». Bank of Italy. Arxivat de l'original el 6 de gener 2013. [Consulta: 27 abril 2013].
* ↑ «The new Italian government of Prime Minister Enrico Letta». Cosmopolis, 30-04-2013. Arxivat de l'original el 20 de juny 2013 [Consulta: 6 juny 2013]. Arxivat 20 de juny 2013 at Archive.is
# Casey Stoney

Casey Stoney és una jugadora de futbol, que juga com a defensa. És internacional amb Anglaterra des del 2000. Ha jugat tres Mundials i tres Eurocopes des de 2005, participant en el subcampionat europeu del 2009 i el bronze mundial del 2015. També ha jugat els Jocs Olímpics de Londres amb Gran Bretanya. A nivel de clubs ha guanyat 2 Lliges, 4 Copes i 4 Copes de la Lliga amb el Arsenal i el Charlton.

## Trajectòria

| Temporades | Lliga | Club | P | G | Actualitzat |
| 99/00 - 01/02 | D1 | Arsenal FC |
| 02/03 - 06/07 | D1 | Charlton Athletic |
| 07/08 - 09/10 | D1 | Chelsea FC |
| 2011 - 2013 | D1 | Lincoln Ladies | 38 | 01 |
| 2014 - act. | D1 | Arsenal FC | 39 | 05 | 29/11/2016 |
| 2000 - act. | Selecció absoluta | Selecció absoluta | 118 | 06 |
| 2012 | Selecció absoluta | Selecció absoluta | 005 | 01 |

## Palmarès
### Títols — clubs

* 2 Lligues
** 00/01 — 01/02
* 4 Copes
** 00/01 — 04/05 — 13/14 — 15/16
* 4 Copes de la Lliga
** 99/00 — 00/01 — 03/04 — 05/06

### Reconeixements — premis

* Jugadora internacional del any
** 07/08

## Referències

* ↑ «The FA». Arxivat de l'original el 2014-01-09. [Consulta: 17 juliol 2016].
* ↑ «FIFA». Arxivat de l'original el 2016-08-19. [Consulta: 17 juliol 2016].
# Dècada del 1340
## Esdeveniments

* Europa arriba als 74 milions d'habitants, dels 442 estimats al planeta
* Continua la Guerra dels Cent Anys
* Noves epidèmies de pesta a Àsia i Europa
* Auge de l'aristocràcia romana d'Orient en detriment del poder imperial

## Personatges destacats

* Alfons XI de Castella
* Francesco Petrarca
* Pere el Cerimoniós
* Guillem d'Occam
# Figueira de Castelo Rodrigo

Figueira de Castelo Rodrigo és un municipi portuguès, situat al districte de Guarda, a la regió del Centre i a la subregió de Beira Interior Norte. L'any 2006 tenia 6.723 habitants. Es divideix en 17 freguesias. Limita al nord amb Freixo de Espada à Cinta, a l'est amb la província de Salamanca, al sud amb Almeida, al sud-oest i oest amb Pinhel i al nord-oest amb Vila Nova de Foz Côa.

## Població

Població del concelho de Figueira de Castelo Rodrigo (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 7059 | 7784 | 14716 | 13339 | 13237 | 9140 | 8105 | 7158 | 6884 |

## Freguesies

* Algodres
* Almofala
* Castelo Rodrigo
* Cinco Vilas
* Colmeal
* Escalhão
* Escarigo
* Figueira de Castelo Rodrigo
* Freixeda de Torrão
* Mata de Lobos
* Penha da Águia
* Quintã de Pêro Martins
* Reigada
* Vale de Alfonsinho
* Vermiosa
* Vilar de Amargo
* Vilar Torpim
# Partit Democràtic Unit Harari

Partit Democràtic Unit Harari (Harari Democratic Unity Party HDUP) o Hadiyuppa, és una organització política dels hararis de la ciutat d'Harar, Etiòpia, oberta també als oromos i amhares que accepten la cultura harari.
El 1991 el poble harari o ge usu (o gey usu) va ser reconegut pel Govern de Transició d'Etiòpia i foren anomenats nació harari, representant als tradicionals habitants de la ciutat d'Harar dins les muralles. La Lliga Nacional Harari, formada poc abans a instàncies del Front Democràtic Revolucionari Popular Etíop, tenia l'encàrrec de representar els hararis. Es va reconèixer el dret harari sobre la ciutat emmurallada d'Harar i 360 km² a l'entorn. L'aliança exclusiva de la Lliga amb el Front Popular d'Alliberament de Tigre i el seu lideratge exclusivament harari van portar a tensions que van provocar el 1992 la divisió del partit i va sorgir el Partit Democràtic Unit Harari (conegut com a Hadiyuppa) de caràcter més transversal tot i que també de lideratge de majoria ge usu. Aquestes tensions van fer impossible la celebració de les eleccions del Consell Regional Provisional (1992) el Govern de Transició va entregar el poder a la Lliga, que va poder nomenar els membres del Consell (nomenant la totalitat amb membres de la Lliga), el que va garantir als hararis el poder regional almenys fins al 1995 i després l'establiment de la regió a la constitució d'Etiòpia i el seu control, ja que la població només coneixia la Lliga que havia exercit el poder fins aleshores.
No va aconseguir representació a cap de les eleccions en les que va prendre part. Posteriorment va agafar el nom de Partit Popular Democràtic Unit Harari, potser per la unió amb el Partit Popular Democràtic Harari (esmentat abans com Lliga Popular Democràtica Harari). El 2010 es va aliar a una altra organització d'oposició, l'Organització Democràtica Harari (HDO O Hadip); aquesta entitat fou coneguda com a aliança HPDUP-HADIP.

## Referències

* Sharing of the Faith – Religion and Ethnicity in the City of Harar per Christine Gibb, 1999
* Unió 2010
# Institut Lee Strasberg de Teatre i Cinema

L'Institut Lee Strasberg de Teatre i Cinema (anglès: Lee Strasberg Theatre and Film Institute; originàriament el Lee Strasberg Theatre Institute) és una escola d'interpretació situada al 115 de East 15th Street, entre Union Square East i Irving Place, al barri de Union Square a Nova York. L'escola va ser fundada el 1969 per Lee Strasberg, un notable actor i director, per ensenyar i promoure les tècniques del mètode d'actuació.
L'Institut estava col·legiat amb el Tisch School of the Arts de la Universitat de Nova York, on els alumnes poden estudiar per assolir el títol de Bachelor of Fine Arts L'escola també té una seu a Los Angeles, Califòrnia. Actualment es troba sota la direcció artística d'Anna Strasberg, vídua de Lee Strasberg.

## Vegeu també

* Actors Studio
* Sistema Stanislavski
* Vegeu també: Categoria:Alumnes de l'Institut Lee Strasberg de Teatre i Cinema

## Referències

* ↑ "Our Background" on the Lee Strasberg Theatre and Film Institute website
* ↑ Lee Strasberg: Tisch School of the Arts at NYU.
* ↑ «A Timeline of Lee». Arxivat de l'original el 11 d’octubre 2010.

## Enllaços externs

* Institut Lee Strasberg de Teatre i Cinema - Lloc web oficial
# Fernando Orjuela Gutiérrez

Fernando Orjuela Gutiérrez (Restrepo, departament del Meta, 4 de novembre de 1991) és un ciclista colombià, professional des del 2013. Actualment corre a l'equip Manzana Postobón Team. Combina la carretera amb el ciclisme en pista.

## Palmarès en carretera
### Resultats a la Volta a Espanya

* 2017. 135è de la classificació general

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Carrer del Gueto de Guissona

Carrer del Gueto de Guissona és una obra de Guissona (Segarra) inclosa a l'Inventari del Patrimoni Arquitectònic de Catalunya.

## Descripció

Carrer del Gueto és el nom amb que coneixem l'antic Call jueu de la vila. Es tracta d'un carrer estret que comunica el C/ de la Font amb el C/ del Portal Nou i des d'on podem accedir al C/ de Sta. Margarida i a un cul de sac que coneixem amb el nom de Carreró del Gueto.
Les cases que conformen aquest carreró són la majoria de tres plantes d'alçada, d'estil popular i construïdes amb pedra arrebossada. Són habitatges unifamiliars modestos que destaquen per la seva austeritat i que han sofert poques reformes al llarg dels anys.
La pavimentació d'aquest carrer es resolt amb un enllosat de pedra irregular que s'adapta al desnivell del terreny.

## Història

El patrimoni jueu de Guissona ha desaparegut en la seva totalitat, només conservem el traçat d'aquest carrer proper a les muralles com a testimoni únic de l'existència d'un passat en el qual la presència jueva era important.
Entre els segles XI i XV es construeix el nucli clos de la vila de Guissona.

## Referències

* 1 2 3 4 5 «Carrer del Gueto de Guissona». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2021].
# Edinburg (Dakota del Nord)

Edinburg és una població dels Estats Units a l'estat de Dakota del Nord. Segons el cens del 2000 tenia 252 habitants.

## Demografia

Segons el cens del 2000, Edinburg tenia 252 habitants, 118 habitatges, i 73 famílies. La densitat de població era de 324,3 hab./km².
Dels 118 habitatges en un 22% hi vivien nens de menys de 18 anys, en un 53,4% hi vivien parelles casades, en un 7,6% dones solteres, i en un 37,3% no eren unitats familiars. En el 35,6% dels habitatges hi vivien persones soles el 20,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,74.
Per edats la població es repartia de la següent manera: un 19,8% tenia menys de 18 anys, un 5,2% entre 18 i 24, un 21,8% entre 25 i 44, un 27,4% de 45 a 60 i un 25,8% 65 anys o més.
L'edat mediana era de 47 anys. Per cada 100 dones de 18 o més anys hi havia 90,6 homes.
La renda mediana per habitatge era de 28.500 $ i la renda mediana per família de 36.250 $. Els homes tenien una renda mediana de 27.159 $ mentre que les dones 20.000 $. La renda per capita de la població era de 16.430 $. Entorn del 6% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Edinburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Edinburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Figuer de Timor

El figuer de Timor (Sphecotheres viridis) és un ocell de la família dels oriòlids (Oriolidae).

## Hàbitat i distribució

Habita boscos, matolls i ciutats a les illes de Roti i Timor, a les Petites de la Sonda orientals.

## Referències

* ↑ «Figuer de Timor». Cercaterm. TERMCAT, Centre de Terminologia. Rev. 10/05/2023(català)
# Italy

Italy és un poble al Comtat d'Ellis (Texas) que en el cens del 2000 tenia 1.993 habitants.

## Demografia

Segons el cens del 2000, Italy tenia 1.993 habitants, 656 habitatges, i 501 famílies. La densitat de població era de 429,9 habitants/km².
Dels 656 habitatges en un 42,2% hi vivien nens de menys de 18 anys, en un 55,3% hi vivien parelles casades, en un 16% dones solteres, i en un 23,5% no eren unitats familiars. En el 21,2% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,41.
Per edats la població es repartia de la següent manera: un 31,8% tenia menys de 18 anys, un 9,7% entre 18 i 24, un 27,3% entre 25 i 44, un 18,7% de 45 a 60 i un 12,5% 65 anys o més.
L'edat mediana era de 32 anys. Per cada 100 dones de 18 o més anys hi havia 86,6 homes.
La renda mediana per habitatge era de 41.853$ i la renda mediana per família de 47.788 $. Els homes tenien una renda mediana de 33.182 $ mentre que les dones 24.600 $. La renda per capita de la població era de 15.335 $. Aproximadament el 7,2% de les famílies i el 8,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Italy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Italy». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Bamum

«Bamum» té aquests significats:
* llengua bamum al Camerun
* Regne Bamum, regne al Camerun
* Bamums, ètnia del Camerun
# Euríal (Eneas)

* Aquest article tracta sobre el company d'Eneas. Vegeu-ne altres significats a «Euríal».
Euríal (en grec Εὐρύαλος) en la mitologia grega va ser un dels companys d'Eneas. Era un jove de gran bellesa i amic de Nisos, al qual ajudava sempre en les seues comeses. Va morir al costat seu en un combat contra els rútuls.

## Referències

* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 88. ISBN 8429741461.
# Can Riera (Cerdanyola del Vallès)

Can Riera és un edifici de Cerdanyola del Vallès (Vallès Occidental) inclòs a l'Inventari del Patrimoni Arquitectònic de Catalunya.

## Descripció

Es tracta d'una torre de planta quadrangular edificada en un terreny amb pendent. Consta de planta baixa, pis i golfes, amb coberta de teula a dues vessants amb el cos transversal més elevat, que configura l'acabament del cos central de la façana i dues petites mansardes als costats. Als pisos les obertures són d'arc carpanell mentre que a les golfes són d'arc de mig punt. Hi ha un porxo d'accés amb balustrada superior que delimita el voladís del balcó del primer pis. És remarcable la decoració de les obertures amb guardapols superior de teula.

## Història

L'edifici de Can Riera va ser construït l'any 1928 amb estil noucentista.

## Referències

* 1 2 «Can Riera». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 abril 2019].

## Enllaços externs

* Can Riera Arxivat 2016-03-03 a Wayback Machine., fitxa del catàleg de l'Ajuntament
# Castellnou de Gemenells

El Castellnou de Gemenells és una obra de Sant Jaume dels Domenys (Baix Penedès) declarada bé cultural d'interès nacional.

## Descripció

És una masia o casal amb teulada a quatre vessants, tancada dins un baluard fortificat, recentment restaurada.
Situat damunt un petit turonet, el castell nou de Gemanelles és una masia amb aspecte de fortalesa. L'edifici és precedit per un baluard d'arc escarser. La façana reflecteix la disposició de l'edifici en tres plantes. Els baixos presenten una porta principal amb arc de mig punt i a la dreta la porta del celler, d'arc rebaixat. A l'interior del celler es poden observar una sèrie de cups a cada banda. L'últim pis correspon a les golfes i consta d'unes finestres amb llinda.
La part del darrere de la casa presenta uns potents contraforts. Les cobertes són de quatre vessants. Actualment l'edifici està en estat d'enderrocament parcial.

## Història

La casa va ser abandonada pel propietari, resident a Barcelona, que va vendre les propietats excepte la casa.
La tradició oral de la zona menciona fins i tot l'existència d'una presó.
La casa va ser restaurada el 1985 per una gent del Vendrell. A la porta hi van instal·lar la següent inscripció: "Manso del Castell de Gemenelles, 1773-1985".

## Referències

* 1 2 3 4 5 6 «Castellnou de Gemenells». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].

## Enllaços externs

* «Castellnou de Gemenells». Mapa de recursos culturals. Diputació de Tarragona.
# Edinaldo Batista Libânio

Edinaldo Batista Libânio (Campo Limpo Paulista, 2 d'abril de 1979) conegut com a Grafite, és un antic futbolista professional brasiler que va jugar com a davanter.
El 2 de març de 2010, després de gairebé cinc anys des del seu debut amb la selecció nacional, va fer la seva segona aparició, substituint Adriano en el partit contra la República d'Irlanda a l'Emirates Stadium de Londres. Va ser convocat a la plantilla després de la lesió de Luís Fabiano. L'11 de maig, Dunga va nomenar Grafite entre els seus 23 jugadors per a la Copa del Món de la FIFA 2010. Grafite va fer una aparició al torneig, substituint a Luís Fabiano durant els últims cinc minuts de l'empat 0-0 amb Portugal en l'últim partit del grup.
El gener de 2018, Grafite va anunciar la seva jubilació.

## Referències

* ↑ «Santa Cruz anuncia retorno do atacante Grafite após 13 anos». ESPN Brasil, 30-06-2015. [Consulta: 30 juny 2015].
* ↑ «Dunga names his Seleção». PA, 11-05-2010.
* ↑ «Dunga convocou para a Copa do Mundo 22 jogadores relacionados para o último amistoso, contra a Irlanda, em março» (en portuguès). CBF.com.br, 11-05-2010.
* ↑ «Comissão técnica da Seleção Brasileira divulga a lista complementar enviada à FIFA» (en portuguès). CBF.com.br, 11-05-2010.
* ↑ Dawkes, Phil «Portugal 0–0 Brazil». , 15-06-2010.
* ↑ «Vinte dias após renovar, Grafite se despede do Santa e diretor crava aposentadoria» (en portuguès). Globoesporte, 22-01-2018.
* ↑ «VfL-Legende Grafite beendet seine Karriere» (en alemany). NDR, 23-01-2018.

## Enllaços externs

* Fitxa tècnica del jugador al web del Wolfsburg Arxivat 2009-10-03 a Wayback Machine.
* Fitxa tècnica del jugador a ESPN Arxivat 2009-12-14 a Wayback Machine.
* Estadístiques a Soccerway
# Fotogramas de Plata 1977

La 28a cerimònia de lliurament dels Premis Fotogramas de Plata, corresponents a l'any 1977, lliurats per la revista espanyola especialitzada en cinema Fotogramas, va tenir lloc al Cinema Catalunya de Barcelona el 26 de febrer de 1978, presentats per l'editora de la revista, Elisenda Nadal. En acabar es va projectar la pel·lícula Julia de Fred Zinnemann.

## Candidatures
### Millor intèrpret de cinema espanyol

| Intèrpret | Pel·lícula | Resultat |
| Ángela Molina | Camada negra Nunca es tarde | Guanyadora |

### Millor intèrpret de cinema estranger

| Actriu | Pel·lícula | Resultat |
| Robert de Niro | Taxi Driver | Guanyadora |

### Millor intèrpret de televisió

| Intèrprete | Sèrie de televisió | Resultat |
| Núria Espert | Lletres catalanes | Guanyadora |

### Millor intèrpret de teatre

| Intèrpret | Muntatge | Resultat |
| Teatre Lliure | Mahagony | Guanyador |

### Millor activitat musical

| Intèrpret | Resultat |
| Maria del Mar Bonet | Guanyador |

## Referències

* ↑ Entrega de los Fotogramas de Plata 1977 a El Mundo Deportivo, 27 de febrer de 1978
* ↑ Portada de la revista Fotogramas n. 1532, del 24 de febrer de 1978, amb la notícia de l'atorgament dels Premis

## Vegeu també

* Medalles del Cercle d'Escriptors Cinematogràfics de 1977

## Enllaços externs

* Consulta dels Fotogramas de Plata de l'any a l'IMDB
# Ion Bogdan

Ion Bogdan (Bucureşti, 6 de març de 1915 - 10 de juliol de 1992) fou un futbolista romanès de les dècades de 1930 i 1940 i entrenador.
Disputà 12 partits amb la selecció de futbol de Romania, amb la qual participà en el Mundial de 1938. Pel que fa a clubs, defensà els colors del Unirea Tricolor Bucureşti, CFR Bucureşti, Red Star Paris, MTK Budapest, i AS Bari de la Serie A.

## Palmarès
### Futbolista

* Copa romanesa:
** 1937, 1938, 1939, 1940, 1941, 1942 (Rapid Bucarest)
* Màxim golejador de la lliga romanesa de futbol:
** 1940-41

### Entrenador

* Lliga libanesa:
** 1966-67 (Al-Shabiba Mazraa)
** 1969-70 (Racing Beirut)

## Referències

* ↑ Perfil a national-football-teams.com
* ↑ Perfil a RomanianSoccer.ro
# Ban (títol)

El ban era un títol nobiliari a Croàcia, atribuït al governador del territori del Regne de Croàcia. Tenien atribucions militars i civils. El 1625 el ban de Croàcia passà a formar part de la cambra de magnats hongaresos. El càrrec va ser suprimit el 1918. El títol també s'utilitza en certes zones d'Hongria i Bòsnia.
A Zagreb es troba el Palau del Ban, edifici neobarroc, que en l'actualitat és la seu del govern de la república de Croàcia. El seu bombardeig del 7 d'octubre de 1991 va ser un moment frontissa en la desagregació de Iugoslàvia.

## Bans

* El comte Josip Jelačić (1801-1859), ban de 1848 a 1859

## Referències

* 1 2 «Ban (títol)». Gran Enciclopèdia Catalana. Barcelona: Grup Enciclopèdia Catalana.
* ↑ «0020736.xml Ban (títol)». Gran Enciclopèdia Catalana. Barcelona: Grup Enciclopèdia Catalana.
* ↑ Scherer, Anton. Bane und Banate: zur Etymologie d. Namens ; staatsrechtl. Stellung d. kroat. Bans (Banus) vom 10. Jh. bis 1941 ; andere Banate (in Ungarn u. Bosnien) ; Ableitungen in Volks- u. Gelehrtensprachen ; d. Name in d. Toponymik (auch d. Mondes) und im kroatischen, polnischen und rumänischen Geldwesen (en alemany). Graz: Donauschwäbisches Bibliographisches Archiv, 1989, p. 15.
* ↑ «Yugoslav Planes Attack Croatian Presidential Palace» (en anglès). The New York Times, 08-10-1991. ISSN: 0362-4331.
# Fevzi Çakmak

Mustafa Fevzi Çakmak (cognom pronunciat com Txákmak), conegut també com a Kavaklı ("de Rumelikavağı" en turc), fou un general i polític turc, nascut al Rumelikavağı, un petit poble de pescadors a la vora del Bòsfor, durant els temps otomans. El seu pare era també militar que va arribar a coronel d'artilleria. Va estudiar a Harbiye i a l'acadèmia militar otomana des del 1895 i va arribar a capità el 1898, sent destinat a l'estat major de l'exèrcit.
El 1900 fou enviat a Rumèlia on va arribar a coronel, i després a comandant de divisió i cap de l'estat major d'un cos d'exèrcit. Va passar més tard, durant la guerra dels Balcans (1912-13), a l'estat major de l'exèrcit de Vardar. A la I Guerra Mundial va ascendir a general (1914) i va estar de servei als Dardanels, al Caucas i a Síria. El desembre de 1918 fou nomenat cap de l'estat major general a Istanbul i el febrer de 1920 ministre de guerra.
Va aprofitar el seu càrrec per enviar ajut als nacionalistes de Mustafa Kemal, al que es va unir l'abril junt amb Ismet Paixà (İsmet İnönü) i fou nomenat ministre de defensa (maig de 1920) i primer ministre del gabinet d'Ankara el gener del 1921, mentre a Istanbul era condemnat a mort. Va ser ascendit a general d'exèrcit després de la segona batalla d'Inönü el 2 d'abril de 1921 i sense deixar la direcció del govern va assolir les funcions de cap de l'estat major general, càrrec pel qual fou confirmat a l'Assemblea general del 12 de juliol de 1922; traspassà la direcció del govern a Rauf Orbay. L'octubre de 1922 va triomfar a la batalla de Sakarya i fou promogut a mariscal (muixir); es va retirar el 1944.
El 1946 va ser elegit com a independent a les llistes del Partit Demòcrata, i a l'agost següent es va presentar a la presidència per l'oposició, però només va obtenir 39 vots contra 388 per İsmet İnönü. El 1948 fou designat president d'honor del recentment format Millet Partisi (Partit de la Nació).
Va morir el 10 d'abril de 1950.

## Bibliografia

* Ed., “Çakmak”, a: Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Consultat en línia el 7 de juliol del 2016 <http://dx.doi.org/10.1163/1573-3912_islam_SIM_1585>
* Suleyman Kulçe, Mareşal Fevzi Çakmak, Istanbul, 1953
# Can Ventura (Montgat)

Can Ventura és una obra amb elements eclèctics i historicistes de Montgat (Maresme) inclosa a l'Inventari del Patrimoni Arquitectònic de Catalunya.

## Descripció

Mansió constituïda per diferents cossos on també es troba l'antiga fàbrica tèxtil. L'estructura de la casa recorda a un castell medieval per l'ús de torrasses, torretes circulars, barbacanes, merlets en els acabaments superiors dels murs,... Té un cos central, més alt que la resta, amb un gran escut i una fornícula amb una escultura al damunt. També destaca una xemeneia en forma de figura humana. Està construïda amb maó vist i pedra.

## Història

La casa va pertànyer a la família Ventura, propietària de la fàbrica annexa "Los Toldos", on es feien tendals i veles de vaixell.

## Referències

* 1 2 «Can Ventura». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].